**Erezia visului de altădată**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sar din vis direct la masa de scris Şi încep

să mă derulez ca o bobină cu amintiri în

străvechiul cinematograf Patria

Sala este plină cu daci şi romani

După începerea filmului mai intră şi nişte

întârziaţi vizigoţi huni şi alte popoare migratoare

Îi primesc pe toţi cu pâine sare şi lacrimi

Fără comentarii

Mă rog Mioriţa ca orice lucru trnsmis din gură-n gură

face excepţie

În pauză spargem seminţele ca pe nişte grenade artizanale

şi discutăm în contradictoriu

despre ultimul articol al lui Eminescu de la Timpul

Promite băiatul

Costel Zăgan, EREZII DE-O CLIPĂ II